Diari Oficial de la Generalitat Valenciana


Sumari del DOGV 9605, del 29-05-2023 (2023/5857)

ORDRE 3/2023, de 25 de maig, de la Consellera de Participació, Transparència, Cooperació i Qualitat Democràtica, per la qual es modifica l'Ordre 1/2021, de la consellera de Participació, Transparència, Cooperació i Qualitat Democràtica, per la qual es desplega el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2023/05/25/3/dof/vci/html**

### Dades del document

Número de DOGV
:   9605

Data del DOGV
:   29-05-2023

Secció del DOGV
:   I. DISPOSICIONS GENERALS

Número del document
:   2023/5857


Data del document
:   25-05-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Ordre

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * Conselleria de Transparència, Responsabilitat Social, Participació i Cooperació
    * reglament intern
    * legislació
    * administració regional
    * organització administrativa

ORDRE 3/2023, de 25 de maig, de la Consellera de Participació, Transparència, Cooperació i Qualitat Democràtica, per la qual es modifica l'Ordre 1/2021, de la consellera de Participació, Transparència, Cooperació i Qualitat Democràtica, per la qual es desplega el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica. [2023/5857]  
  
PREÀMBUL  
  
La creació de la Delegació i les subdelegacions de protecció de dades de la Generalitat es va dur a terme a través del Decret 195/2018, de 31 d'octubre, pel qual es va aprovar el reglament orgànic i funcional de la Conselleria de Transparència, Responsabilitat Social, Participació i Cooperació, actualment derogat pel Decret 179/2020, de 30 d'octubre, del Consell, d'aprovació Reglament orgànic i funcional de la Conselleria de Participació, Transparència, Cooperació i Qualitat Democràtica. Aquesta creació respon a l'obligació, establida en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de les seues dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), de designar un delegat o delegada de protecció de dades, sempre que el tractament el duga a terme una autoritat o organisme públic.  
La Delegació de Protecció de Dades forma part de l'estructura de l'organització de la protecció de dades de l'administració de la Generalitat i del seu sector públic instrumental, amb les funcions i l'estatut jurídic que li confereixen el Reglament (UE) 2016/679 i la Llei orgànica 3/2018, de 5 de desembre, de Protecció de Dades Personals i garantia dels drets digitals.  
La Conselleria de Participació, Transparència, Cooperació i Qualitat Democràtica, d'acord amb el Reglament (UE) 2016/679, ha de garantir que la Delegació de Protecció de Dades disposa dels recursos necessaris per a l'acompliment de les seues funcions.  
Mitjançant l'Ordre 1/2021, de 20 d'abril, d'aquesta Conselleria, es desenvolupa la seua estructura orgànica i funcional. Entre les funcions que s'atribueixen en la dita Ordre a la Delegació de Protecció de Dades està informar, assessorar i emetre recomanacions en relació amb les obligacions en matèria de protecció de dades personals, així com proporcionar l'assessorament necessari en les anàlisis de riscos i les avaluacions d'impacte en la protecció de dades i supervisar la seua aplicació.  
Vista l'experiència en la gestió d'aquestes funcions, entre altres, en l'àmbit d'Educació i Igualtat i Serveis Socials, i atenent a l'especificitat i complexitat d'aquestes matèries i el volum de gestió, es considera necessari que aquests àmbits compten ambsubdelegacions especialitzades. Tot allò també d'acord amb els recursos personals i materials demandats en els àmbits educatiu, sanitari i de serveis socials, avançant en la implementació de la política interna de protecció de dades desenvolupada de conformitat amb la política general de protecció de dades.  
  
Per tot això, de conformitat amb l'article 4 del Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, i els articles 28.f i 65 de la Llei 5/1983, de 30 de desembre, del Consell, amb els informes previs de la Conselleria d'Hisenda i Model Econòmic i de la Conselleria de Justícia, Interior i Administració Pública,  
  
  
  
ORDENE  
  
Article únic. Modificació dels apartats 2 i 3 de l'article 10 de l'Ordre 1/2021 de la consellera de Participació, Transparència, Cooperació i Qualitat Democràtica, per la qual es desplega el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica  
Es modifiquen els apartats 2 i 3 de l'article 10 de l'Ordre 1/2021, de la consellera de Participació, Transparència, Cooperació i Qualitat Democràtica, per la qual es desplega el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, que queden redactats en els termes arreplegats en l'annex d'aquesta ordre.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 25 de maig de 2023  
  
La consellera de Participació, Transparència,   
Cooperació i Qualitat Democràtica,  
ROSA PÉREZ GARIJO  
  
  
ANNEX  
  
Modificació dels apartats 2 i 3 de l'article 10 de l'Ordre 1/2021 de la consellera de Participació, Transparència, Cooperació i Qualitat Democràtica, per la qual es desplega el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica.  
  
Article 10. El delegat o delegada de protecció de dades  
2. Es consideraran inclosos en l'àmbit de les competències del delegat o delegada de Protecció de Dades els centres docents, sanitaris i de serveis socials titularitat de l'Administració de la Generalitat i el seu sector públic instrumental.  
3. Per al compliment, el desenvolupament i l'execució de les seues funcions, el delegat o delegada de Protecció de Dades de la Generalitat comptarà amb cinc subdelegacions de protecció de dades adjuntes, amb rang de prefectura de servei, amb funcions dirigides respectivament als següents àmbits:  
a) Administració de la Generalitat, excepte l'àmbit previst en la lletra e).  
b) Sector públic instrumental.  
c) Sanitari.  
d) Educatiu  
e) Serveis socials i igualtat.


Còpia Permalink ELI